Oliy ta’lim vazirligi mutasaddilari ishtirokida matbuot anjumani bo‘lib o‘tdi Foto: SamDU Unda so‘z olgan Sanitariya-epidemiologik osoyishtalik va jamoat salomatligi xizmati boshlig‘ining o‘rinbosari Botir Qurbonov oliy ta’limning an’anaviy shaklga o‘tilishida rioya etilishi kerak bo‘lgan gigiyenik talablarga to‘xtaldi. «Oliy ta’lim muassasalari va talabalar turar joylari pirometr, dozator va antiseptik vositalar bilan jihozlanadi», – dedi u. Shuningdek, matbuot anjumanida ma’lum qilinishicha, talabalar turar joylarida kasallikka chalingan talabalarni izolyatsiya qilish uchun «Qizil zona» - izolyator tashkil etiladi. Kurslar kesimida o‘quv jarayonini tashkil etish sxemasi ishlab chiqilib, tabaqalashtirilgan vaqt soatlari asosida dars jadvallari tuziladi.